Promoció Econòmica obté l’acreditació de noves especialitats formatives per part de la Generalitat Valenciana
13 de setembre 2018

![](/media/p3bni5mv/75miguel-chover-banderas-horizontal-cuerpo.jpg)  
  

El departament de Promoció Econòmica de l'Ajuntament de Sagunt ha donat un gran pas cap a la millora de la ocupabilitat de les persones aturades de la ciutat en obtindre l'homologació/acreditació de noves especialitats formatives per part de la Direcció general d'Ocupació i Formació de la Generalitat Valenciana.

  

Amb estes noves homologacions l'Ajuntament de Sagunt està acreditat per a impartir formació amb itinerari complet en 3 grans àrees o famílies professionals.

  

1) En la família de Comerç amb les noves acreditacions de nivell 2 “Activitats de gestió del xicotet comerç”, i de nivell 3 “Gestió comercial de vendes” que, junt al nivell 1 d'“Activitats auxiliars de comerç”, oferix un itinerari complet en un sector amb gran demanda laboral en l'actualitat.

  

2) En la família d'Administració s'han obtingut 3 acreditacions. De nivell 1 “Operacions auxiliars de servicis administratius” i “Operacions auxiliars d'enregistrament de dades”, que es completen amb l'especialitat de nivell 2 “Activitats administratives en relació amb el client”.

  

3) Finalment, la família de Turisme, on s'ha acreditat l'especialitat formativa de nivell 3 denominada “Promoció turística local i informació al visitant”.

  

En paraules del regidor delegat d'àrea, Miguel Chover, “**estes noves acreditacions van a permetre oferir una formació homologada en diversos sectors de gran demanda laboral en la zona i d'esta manera apropar a les persones aturades una formació qualificada, reconeguda i acreditada amb els certificats de professionalitat. Es van a ampliar així les possibilitats d'ocupació de la ciutadania amb la millora de la seua qualificació professional en estos sectors**”.

  

*   [](http://www.facebook.com/sharer.php?u=https://aytosagunto.es/va/actualitat/promocio-economica-obte-l-acreditacio-de-noves-especialitats-formatives-per-part-de-la-generalitat-valenciana/ "Facebook")
*   [](http://twitter.com/share?url=https://aytosagunto.es/va/actualitat/promocio-economica-obte-l-acreditacio-de-noves-especialitats-formatives-per-part-de-la-generalitat-valenciana/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/promocio-economica-obte-l-acreditacio-de-noves-especialitats-formatives-per-part-de-la-generalitat-valenciana/ "Linked In")
*   [](mailto:?body=https://aytosagunto.es/va/actualitat/promocio-economica-obte-l-acreditacio-de-noves-especialitats-formatives-per-part-de-la-generalitat-valenciana/)